ELŐTERJESZTÉS

**a Jogi és Társadalmi Kapcsolatok Bizottsága 2019. június 12-i ülésére**

**Javaslat a Savaria Történelmi Karnevál 2019. évi programtervezetének elfogadására**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága a 2019. április 24-i ülésén tárgyalta a Savaria Történelmi Karnevál 2019. évi programtervezetét.

A Bizottság a 121/2019. (IV.24.) JTKB számú határozatával felkérte a Savaria Turizmus Nonprofit Kft. ügyvezető igazgatóját, hogy a költségvetési rendeletben meghatározott előirányzatnak megfelelően állítsa össze a 2019. évi Karnevál program- és költségtervét, melyet terjesszen a Savaria Történelmi Karnevál Közhasznú Közalapítvány Kuratóriumának (a továbbiakban: Kuratórium) ülésére.

A Bizottság a fenti számú határozatában felkérte továbbá a Bizottság elnökét, hogy a Kuratóriumi ülésen képviselje a Bizottságot, valamint a Kuratórium elnökét, hogy a soron következő bizottsági ülésre terjessze elő a Kuratórium által elfogadott program- és költségtervet.

Tájékoztatom a Tisztelt Bizottságot, hogy a Kuratórium 2019. május 21. napján tartott ülésén a 71/2019. (05.21.) kuratóriumi határozattal jóváhagyta a 2019. évi Savaria Történelmi Karnevál programtervét azzal a kikötéssel, amennyiben érdemi változás történik a programokban, a Kuratórium tagjai azonnal értesítésre kerüljenek.

A Kuratórium által elfogadott program- és költségterv az előterjesztés 1-2. sz. melléklete.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. június „ ”**

 **/: Dr. Puskás Tivadar :/**

**…./2019. (VI. 12.) JTKB számú határozat**

A Jogi és Társadalmi Kapcsolatok Bizottság a Savaria Történelmi Karnevál 2019. évi programtervezetéről szóló javaslatot megtárgyalta, és az előterjesztés melléklete szerinti tartalommal elfogadja.

**Felelős**: Dr. Ipkovich György, a Jogi és Társadalmi Kapcsolatok Bizottsága elnöke

 (A végrehajtásért:

Csapláros Andrea, a Savaria Történelmi Karnevál Közhasznú Közalapítvány kuratóriumának elnöke

 Grünwald Stefánia, a Savaria Turizmus Nonprofit Kft. ügyvezető igazgatója,

**Határidő**: azonnal